钦定古今图书集成/明伦汇编/氏族典/第193卷 > 姚舜元
## 钦定古今图书集成/明伦汇编/氏族典/第193卷 > 姚舜元

按《万姓统谱》：舜元字景瑞，少拳勇，以武功为保义郎、
平江府东南副将，守吴淞。德祐改元冬，元师下平江。
时姚氏为邑巨族，民乐归附。舜元语弟舜宾及舜宾
子乡贡士应龙曰：“国家德泽在人，大本未去，收合散
亡以应内援，外事可图也。”未几，元师偏将东徇。十二
月十六日，会黄雾四塞，袭兵猝至，舜元无备，与舜宾、
应龙及次子兴龙俱死之。